CELEX: 
Language: ro
Date: 2021-05-27 00:00:00
Title: REGULAMENTUL DELEGAT (UE) …/… AL COMISIEI de completare a Regulamentului (UE) 2018/848 al Parlamentului European și al Consiliului cu norme referitoare la informațiile care trebuie trimise de țările terțe și de autoritățile de control și organismele de control în scopul supravegherii recunoașterii acestora în temeiul articolului 33 alineatele (2) și (3) din Regulamentul (CE) nr. 834/2007 al Consiliului în ceea ce privește produsele ecologice importate, precum și la măsurile care urmează să fie luate în cadrul exercitării supravegherii respective

EXPUNERE DE MOTIVE
            
            
               1.CONTEXTUL ACTULUI DELEGAT
            
            
               Ca urmare a intrării în vigoare a Regulamentului (UE) 2018/848 al Parlamentului European și al Consiliului
                  1
               , este necesar să se adopte prezentul regulament delegat de completare a regulamentului respectiv în ceea ce privește normele referitoare la informațiile care trebuie trimise de țările terțe și de autoritățile de control și organismele de control în scopul supravegherii recunoașterii acestora în temeiul articolului 33 alineatele (2) și (3) din Regulamentul (CE) nr. 834/2007 al Consiliului
                  2
                în ceea ce privește importurile de produse ecologice în Uniune, precum și măsurile care urmează să fie luate în cadrul exercitării supravegherii respective. 
            
            
                2.CONSULTĂRI ÎNAINTEA ADOPTĂRII ACTULUI
            
            
               Actul a fost discutat în detaliu cu statele membre în cadrul Grupului de experți pentru producția ecologică, precum și cu principalele organizații care reprezintă sectorul agriculturii ecologice.
            
            
               Partenerii OMC au fost informați și au avut loc consultări publice generale. În urma consultării publice generale, toate observațiile primite prin intermediul mecanismului de feedback au fost luate în considerare, iar actul nu a fost modificat.
            
            
               3.ELEMENTELE JURIDICE ALE ACTULUI DELEGAT
            
            
               După cum subliniază Regulamentul (UE) 2018/848, în considerentul 96, țările terțe recunoscute în scopul echivalenței în temeiul Regulamentului (CE) nr. 834/2007 trebuie recunoscute în continuare ca atare în temeiul Regulamentului (UE) 2018/848, pentru o perioadă limitată necesară pentru asigurarea unei tranziții fără probleme către sistemul de recunoaștere printr-un acord internațional, cu condiția ca țările terțe respective să asigure în continuare echivalența normelor lor privind producția ecologică și controlul aferent cu normele relevante ale Uniunii aflate în vigoare și cu condiția să îndeplinească toate cerințele legate de supravegherea recunoașterii lor de către Comisie. Pentru a asigura această supraveghere sunt necesare norme de completare.
            
            
               În plus, considerentul 97 din Regulamentul (UE) 2018/848 prevede că trebuie să se acorde suficient timp autorităților de control și organismelor de control recunoscute de Comisie în cadrul sistemului de echivalență pentru a elibera certificate în țări terțe în scopul importului de produse, pentru a permite autorităților de control și organismelor de control respective să se pregătească pentru obținerea recunoașterii în scopul importului de produse care respectă normele Uniunii. 
            
            
               Astfel cum se prevede la articolul 48 alineatul (4) și la articolul 57 alineatul (3) din Regulamentul (UE) 2018/848, prezentul act delegat completează regulamentul respectiv cu dispoziții privind supravegherea corespunzătoare a acestor țări terțe sau a autorităților de control și a organismelor de control în cauză. În special, prezentul act delegat prevede norme privind procedurile de reexaminare periodică a recunoașterii lor în timpul perioadelor de tranziție. În plus, prezentul regulament stabilește măsurile care urmează să fie luate de Comisie în cadrul exercitării supravegherii respective, inclusiv suspendarea sau retragerea țărilor terțe recunoscute sau a autorităților de control și a organismelor de control recunoscute din listele stabilite în temeiul articolului 48 alineatul (3) și al articolului 57 alineatul (2) din Regulamentul (UE) 2018/848. 
            
            
               REGULAMENTUL DELEGAT (UE) …/… AL COMISIEI
            
            
               din 27.5.2021
            
            
               de completare a Regulamentului (UE) 2018/848 al Parlamentului European și al Consiliului cu norme referitoare la informațiile care trebuie trimise de țările terțe și de autoritățile de control și organismele de control în scopul supravegherii recunoașterii acestora în temeiul articolului 33 alineatele (2) și (3) din Regulamentul (CE) nr. 834/2007 al Consiliului în ceea ce privește produsele ecologice importate, precum și la măsurile care urmează să fie luate în cadrul exercitării supravegherii respective
            
            
               (Text cu relevanță pentru SEE)
            
            
               COMISIA EUROPEANĂ,
            
            
               având în vedere Tratatul privind funcționarea Uniunii Europene,
            
            
               având în vedere Regulamentul (UE) 2018/848 al Parlamentului European și al Consiliului din 30 mai 2018 privind producția ecologică și etichetarea produselor ecologice și de abrogare a Regulamentului (CE) nr. 834/2007 al Consiliului
                  3
               , în special articolul 48 alineatul (4) și articolul 57 alineatul (3),
            
            
               întrucât:
            
            
               (1)În conformitate cu articolul 48 alineatul (1) din Regulamentul (UE) 2018/848, recunoașterea țărilor terțe în scopul echivalenței în temeiul articolului 33 alineatul (2) din Regulamentul (CE) nr. 834/2007 al Consiliului
                  4
                în ceea ce privește importurile de produse ecologice în Uniune va expira la 31 decembrie 2026.
            
         
         
            
               (2)În conformitate cu articolul 57 alineatul (1) din Regulamentul (UE) 2018/848, recunoașterea autorităților de control și a organismelor de control în scopul echivalenței în temeiul articolului 33 alineatul (3) din Regulamentul (CE) nr. 834/2007 în ceea ce privește importurile de produse ecologice în Uniune va expira la 31 decembrie 2024.
            
            
               (3)Atunci când sunt introduse pe piața Uniunii până la sfârșitul perioadelor de tranziție respective, produsele ecologice importate în Uniune în cadrul regimurilor de import respective trebuie să fie produse în conformitate cu normele de producție și supuse unor regimuri de control echivalente cu cele prevăzute în Regulamentul (CE) nr. 834/2007, precum și în conformitate cu normele de punere în aplicare aferente prevăzute în Regulamentele (CE) nr. 889/2008
                  5
                și (CE) nr. 1235/2008
                  6
                ale Comisiei.
            
            
               (4)Prin urmare, în toate etapele producției, pregătirii și distribuției în țări terțe, operatorii trebuie să continue să își supună activitățile fie unui sistem de control dintr-o țară terță recunoscută în scopul echivalenței, astfel cum se menționează la articolul 48 alineatul (1) din Regulamentul (UE) 2018/848, fie unei autorități de control sau unui organism de control, astfel cum se menționează la articolul 57 alineatul (1) din regulamentul respectiv.
            
            
               (5)Pentru a se asigura supravegherea corespunzătoare a acestor țări terțe sau a autorităților de control și a organismelor de control în cauză, este necesar să se stabilească norme privind procedurile de reexaminare periodică a recunoașterii lor pe parcursul perioadelor de tranziție. În acest scop, prezentul regulament trebuie să specifice, în special, informațiile care trebuie furnizate Comisiei de către țările terțe sau de către autoritățile de control și organismele de control în vederea exercitării acestei supravegheri, inclusiv prin intermediul unei examinări la fața locului. În plus, prezentul regulament trebuie să stabilească măsurile care urmează să fie luate de Comisie în cadrul exercitării supravegherii respective, inclusiv suspendarea sau retragerea țărilor terțe recunoscute sau a autorităților de control și a organismelor de control recunoscute din listele stabilite în temeiul articolului 48 alineatul (3) și al articolului 57 alineatul (2) din Regulamentul (UE) 2018/848.
            
            
               (6)Din motive de claritate și de securitate juridică, prezentul regulament trebuie să se aplice de la data aplicării Regulamentului (UE) 2018/848 până la expirarea recunoașterii țărilor terțe sau a autorităților de control și a organismelor de control,
            
            
               ADOPTĂ PREZENTUL REGULAMENT:
            
            
               Articolul 1
            
            
               Supravegherea țărilor terțe
            
            
               1.Raportul anual care trebuie trimis Comisiei în conformitate cu articolul 48 alineatul (2) din Regulamentul (UE) 2018/848, până la data de 31 martie a fiecărui an, de către o țară terță menționată la articolul 48 alineatul (1) din regulamentul respectiv și inclusă în lista stabilită printr-un regulament de punere în aplicare care urmează să fie adoptat în temeiul articolului 48 alineatul (3) din Regulamentul (UE) 2018/848 (denumită în continuare „țară terță”) include:
            
            
               (a)informații privind dezvoltarea producției ecologice în țara terță respectivă, inclusiv produsele obținute, suprafețele cultivate, regiunile de producție, numărul de producători și activitățile de prelucrare a produselor alimentare;
            
            
               (b)informații privind natura produselor agricole și alimentare ecologice exportate către Uniune; 
            
            
               (c)o descriere a activităților de monitorizare și de supraveghere desfășurate de către autoritatea competentă din țara terță în anul precedent, rezultatele obținute și măsurile corective luate;
            
            
               (d)orice actualizare a standardelor de producție aplicate în țara terță, evaluate ca fiind echivalente cu normele aplicabile producției menționate în titlurile III și IV din Regulamentul (CE) nr. 834/2007; 
            
            
               (e)orice actualizare a măsurilor de control aplicate în țara terță, evaluate ca având o eficacitate echivalentă cu cea a măsurilor menționate în titlul V din Regulamentul (CE) nr. 834/2007, și confirmarea faptului că astfel de măsuri de control au fost aplicate în mod permanent și eficace; 
            
            
               (f)orice alte actualizări ale dosarului tehnic al țării terțe;
            
            
               (g)adresa web sau altă adresă unde poate fi consultată lista actualizată a operatorilor care fac obiectul sistemului de control, precum și un punct de contact unde sunt ușor accesibile informații privind situația operatorilor respectivi în ceea ce privește certificarea și categoriile de produse în cauză; 
            
            
               (h)orice alte informații pe care țara terță le consideră relevante. 
            
            
               2.Țara terță notifică fără întârziere Comisiei, prin intermediul platformei electronice OFIS (Sistemul de informații privind agricultura ecologică), orice modificare adusă măsurilor în vigoare în țara terță respectivă sau punerii în aplicare a acestora și, în special, sistemului său de control.
            
            
               3.Țara terță notifică fără întârziere Comisiei, prin intermediul OFIS, orice modificări aduse datelor administrative incluse în lista stabilită printr-un regulament de punere în aplicare care urmează să fie adoptat în temeiul articolului 48 alineatul (3) din Regulamentul (UE) 2018/848.
            
            
               4.Comisia poate solicita în orice moment orice informații suplimentare din partea țării terțe, inclusiv prezentarea unuia sau mai multor rapoarte de examinare la fața locului întocmite de experți independenți. 
            
         
         
            
               5.Pe baza unei evaluări a riscurilor sau în cazul suspectării unor neconformități, Comisia poate organiza o examinare la fața locului efectuată în țara terță de experți desemnați de Comisie. 
            
            
               6.În cazul în care Comisia a primit o notificare din partea unui stat membru prin care este informată cu privire la o suspiciune întemeiată privind o neregulă sau o încălcare în ceea ce privește respectarea de către produsele ecologice importate a cerințelor stabilite în Regulamentul (CE) nr. 834/2007 și a standardelor de producție și măsurilor de control acceptate ca fiind echivalente pe baza evaluării efectuate, ea notifică acest lucru autorității competente din țara terță în cauză. Autoritatea competentă respectivă investighează originea neregulii sau a încălcării suspectate și, în termen de 30 de zile calendaristice de la notificarea Comisiei, informează Comisia și statul membru în cauză cu privire la rezultatul investigației și la măsurile luate. 
            
            
               Articolul 2
            
            
               Supravegherea autorităților de control și a organismelor de control
            
            
               1.Pe baza rapoartelor anuale și în lumina oricăror alte informații primite, Comisia asigură supravegherea corespunzătoare a autorităților de control și a organismelor de control menționate la articolul 57 alineatul (1) din Regulamentul (UE) 2018/848 și incluse în lista stabilită printr-un regulament de punere în aplicare care urmează să fie adoptat în temeiul articolului 57 alineatul (2) din Regulamentul (UE) 2018/848 (denumite în continuare „autorități de control și organisme de control”) prin reexaminarea periodică a recunoașterii acestora. În acest scop, Comisia poate solicita ajutorul statelor membre. Natura supravegherii autorităților de control și a organismelor de control se stabilește pe baza unei abordări a neconformității bazate pe riscuri, ținând seama în special de volumul produselor certificate, de exporturile acestora către Uniune și de rezultatele evaluării periodice la fața locului, ale supravegherii și ale reevaluării multianuale a activităților lor de către un organism de acreditare sau, după caz, de către o autoritate competentă. 
            
            
               2.Până la data de 28 februarie a fiecărui an, autoritățile de control și organismele de control transmit Comisiei un raport anual. Raportul anual actualizează informațiile din dosarul tehnic inclus în cererea inițială de recunoaștere, astfel cum a fost modificat ultima dată. Raportul anual include cel puțin:
            
            
               (a)o prezentare generală a activităților autorității de control sau organismului de control din țara terță sau din țările terțe pentru care a fost recunoscut(ă), inclusiv numărul de operatori și de grupuri de operatori implicați și natura produselor agricole și alimentare, clasificate pe categorii și grupate pe coduri tarifare;
            
            
               (b) orice actualizare a standardelor de producție aplicate în țara terță sau în țările terțe pentru care autoritatea de control sau organismul de control a fost recunoscut(ă), inclusiv o evaluare a echivalenței standardelor respective cu normele aplicabile producției menționate în titlurile III și IV din Regulamentul (CE) nr. 834/2007; 
            
            
               (c)orice actualizare a măsurilor de control aplicate în țara terță sau în țările terțe pentru care autoritatea de control sau organismul de control a fost recunoscut(ă), inclusiv o evaluare a echivalenței cu măsurile menționate în titlul V din Regulamentul (CE) nr. 834/2007, precum și confirmarea faptului că astfel de măsuri de control au fost aplicate în mod permanent și eficace;
            
            
               (d)o descriere a activităților de control desfășurate de autoritatea de control sau organismul de control în anul precedent în țara terță sau în țările terțe pentru care aceasta (acesta) a fost recunoscut(ă), rezultatele obținute, neregulile și încălcările constatate, precum și măsurile corective luate;
            
            
               (e)orice alte actualizări ale informațiilor din dosarul tehnic care a fost trimis odată cu cererea inițială de recunoaștere și actualizările ulterioare ale acestuia;
            
            
               (f)o copie a ultimului raport de evaluare emis de organismul de acreditare sau, după caz, de o autoritate competentă, care conține rezultatele evaluării periodice la fața locului, ale supravegherii și ale reevaluării multianuale a activităților autorității de control sau organismului de control din țara terță sau din țările terțe pentru care a fost recunoscut(ă). Raportul de evaluare confirmă faptul că autoritatea de control sau organismul de control a fost evaluat(ă) satisfăcător în ceea ce privește capacitatea sa de a îndeplini condițiile aplicabile recunoașterii sale de către Comisie și că și-a pus efectiv în aplicare activitățile în conformitate cu condițiile respective. În plus, raportul de evaluare demonstrează și confirmă echivalența standardelor de producție și a măsurilor de control menționate la literele (b) și (c);
            
            
               (g)adresa web unde poate fi consultată lista operatorilor care fac obiectul sistemului de control, într-o limbă oficială a Uniunii, precum și un punct de contact unde sunt ușor accesibile informații privind situația operatorilor respectivi în ceea ce privește certificarea, categoriile de produse în cauză, precum și operatorii și produsele pentru care se suspendă sau se retrag certificatele;
            
            
               (h)orice altă informație considerată utilă de către autoritatea de control sau organismul de control. 
            
            
               Raportul anual și orice informații suplimentare solicitate de Comisie cu privire la raportul anual se transmit prin intermediul OFIS. 
            
            
               3.Comisia poate solicita orice informații suplimentare privind raportul anual. Aceste informații suplimentare se furnizează în format electronic. 
            
            
               Articolul 3
            
            
               Reexaminarea recunoașterii țărilor terțe
            
            
               În cadrul reexaminării periodice a recunoașterii țărilor terțe în temeiul articolului 48 alineatul (2) din Regulamentul (UE) 2018/848, Comisia aplică următoarele norme și modifică în consecință lista țărilor terțe în conformitate cu articolul 48 alineatul (3) din regulamentul respectiv:  
            
            
               (a)Comisia poate modifica în orice moment specificațiile din listă pe baza informațiilor primite;
            
         
         
            
               (b)Comisia poate suspenda includerea unei țări terțe în listă, fie pe baza informațiilor primite, fie în cazul în care o țară terță nu a furnizat suficiente informații, după caz, sau în cazul în care nu a fost de acord cu o examinare la fața locului; 
            
            
               (c)Comisia suspendă includerea unei țări terțe în listă în cazul în care, la cererea Comisiei, țara terță nu întreprinde la timp acțiuni de remediere adecvate, într-un interval pe care îl stabilește Comisia în funcție de gravitatea problemei și care nu poate fi mai scurt de 30 de zile;
            
            
               (d) Comisia retrage din listă o țară terță în cazul în care:
            
            
               (i)țara terță nu trimite la timp raportul anual menționat la articolul 1 alineatul (1) din prezentul regulament; 
            
            
               (ii)informațiile incluse în raportul anual respectiv sunt incomplete; 
            
            
               (iii)în urma unei cereri din partea Comisiei, într-un interval pe care îl stabilește Comisia în funcție de gravitatea problemei și care nu poate fi mai scurt de 30 de zile, țara terță nu pune la dispoziție informațiile sau nu comunică toate informațiile legate de dosarul său tehnic sau de sistemul său de control sau
            
            
               (iv)în urma unei cereri din partea Comisiei, țara terță nu este de acord cu o examinare la fața locului. 
            
            
               Articolul 4
            
            
               Reexaminarea recunoașterii autorităților de control și a organismelor de control
            
            
               1.În cadrul reexaminării periodice a recunoașterii autorităților de control și a organismelor de control în temeiul articolului 2 alineatul (1) din prezentul regulament, Comisia aplică următoarele norme și modifică în consecință lista autorităților de control și a organismelor de control în conformitate cu articolul 57 alineatul (2) din Regulamentul (UE) 2018/848:  
            
            
               (a)Comisia poate modifica în orice moment specificațiile referitoare la o autoritate de control sau la un organism de control din listă pe baza informațiilor primite;
            
            
               (b)Comisia poate suspenda includerea unei autorități de control sau a unui organism de control în listă, fie pe baza informațiilor primite, fie în cazul în care autoritatea de control sau organismul de control nu a furnizat suficiente informații, după caz, sau în cazul în care nu a fost de acord cu o examinare la fața locului; 
            
            
               (c)Comisia suspendă includerea unei autorități de control sau a unui organism de control în listă în cazul în care, la cererea Comisiei, autoritatea de control sau organismul de control nu întreprinde la timp acțiuni de remediere adecvate, într-un interval pe care îl stabilește Comisia în funcție de gravitatea problemei și care nu poate fi mai scurt de 30 de zile;
            
            
               (d)Comisia retrage din listă o autoritate de control sau un organism de control în cazul în care:
            
            
               (i)autoritatea de control sau organismul de control nu trimite la timp raportul anual menționat la articolul 2 alineatul (2) din prezentul regulament;
            
            
               (ii)informațiile incluse în raportul anual sunt incomplete;
            
            
               (iii)autoritatea de control sau organismul de control nu pune la dispoziție sau nu comunică toate informațiile legate de dosarul său tehnic sau de sistemul său de control;
            
            
               (iv)autoritatea de control sau organismul de control nu pune la dispoziție informații privind investigarea unei neconformități; 
            
            
               (v) autoritatea de control sau organismul de control nu ia măsurile corective adecvate împotriva neconformităților și încălcărilor constatate;
            
            
               (vi) autoritatea de control sau organismul de control nu aprobă examinarea la fața locului cerută de Comisie sau dacă o examinare la fața locului conduce la un rezultat negativ din cauza unei disfuncționalități sistematice a măsurilor de control sau
            
         
         
            
               (vii) în orice altă situație în care există riscul inducerii în eroare a consumatorilor în legătură cu adevărata natură a produselor certificate de autoritatea de control sau organismul de control. 
            
            
               2.Înainte de o retragere în conformitate cu alineatul (1) litera (d), Comisia solicită autorității de control sau organismului de control să remedieze situațiile menționate la litera respectivă într-un interval pe care îl stabilește Comisia în funcție de gravitatea problemei și care nu poate fi mai scurt de 30 de zile. 
            
            
               Articolul 5
            
            
               Intrare în vigoare și aplicare
            
            
               Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            
            
               El se aplică de la 1 ianuarie 2022.
            
            
               Articolele 1 și 3 se aplică până la 31 decembrie 2026.
            
            
               Articolele 2 și 4 se aplică până la 31 decembrie 2024.
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptat la Bruxelles, 27.5.2021
            
            
               
                     Pentru Comisie
               
               
                     Președinta
                     Ursula VON DER LEYEN
               
            
         
         
            
                  
                     (1)
                  
                        Regulamentul (UE) 2018/848 al Parlamentului European și al Consiliului din 30 mai 2018 privind producția ecologică și etichetarea produselor ecologice și de abrogare a Regulamentului (CE) nr. 834/2007 al Consiliului (JO L 150, 14.6.2018, p. 1).
               
               
                  
                     (2)
                  
                        Regulamentul (CE) nr. 834/2007 al Consiliului din 28 iunie 2007 privind producția ecologică și etichetarea produselor ecologice, precum și de abrogare a Regulamentului (CEE) nr. 2092/91 (JO L 189, 20.7.2007, p. 1).
               
               
                  
                     (3)
                  
                        JO L 150, 14.6.2018, p. 1.
               
               
                  
                     (4)
                  
                        Regulamentul (CE) nr. 834/2007 al Consiliului din 28 iunie 2007 privind producția ecologică și etichetarea produselor ecologice, precum și de abrogare a Regulamentului (CEE) nr. 2092/91 (JO L 189, 20.7.2007, p. 1).
               
               
                  
                     (5)
                  
                        Regulamentul (CE) nr. 889/2008 al Comisiei din 5 septembrie 2008 de stabilire a normelor de aplicare a Regulamentului (CE) nr. 834/2007 al Consiliului privind producția ecologică și etichetarea produselor ecologice în ceea ce privește producția ecologică, etichetarea și controlul (JO L 250, 18.9.2008, p. 1).
               
               
                  
                     (6)
                  
                        Regulamentul (CE) nr. 1235/2008 al Comisiei din 8 decembrie 2008 de stabilire a normelor de aplicare a Regulamentului (CE) nr. 834/2007 al Consiliului în ceea ce privește regimul de import al produselor ecologice din țări terțe (JO L 334, 12.12.2008, p. 25).